
Nr.XVIII/2/220

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.237/2000 pentru modificarea Legii nr.21/1999 pentru prevenirea şi sancţionarea spălării banilor, cu care comisia noastră a fost sesizată în fond cu adresa Biroului Permanent nr.127 din 5 martie 2001.

PREŞEDINTE,

Prof.dr. Florin Georgescu

       Prezentul înlocuieşte raportul





                    cu nr.XIII/2/220/06.03.2001

Comisia pentru buget,

finanţe şi bănci

Bucureşti  

Nr.220

RAPORT

asupra proiectului de Lege privind aprobarea Ordonanţei de urgenţă a Guvernului nr.237/2000 pentru modificarea Legii nr.21/1999 pentru prevenirea şi sancţionarea spălării banilor
În şedinţa din 2 mai 2001, Plenul Camerei Deputaţilor a hotărât restituirea la Comisia pentru buget, finanţe şi bănci a proiectului de Lege privind aprobarea Ordonanţei de urgenţă a Guvernului nr.237/2000 pentru modificarea Legii nr.21/1999 pentru prevenirea şi sancţionarea spălării banilor pentru reexaminare.

În urma reexaminării proiectului de Lege, în şedinţa din 9 mai 2001, Comisia pentru buget, finanţe şi bănci, cu majoritate de voturi, propune ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

Nr.

crt.
Articol iniţial
Amendamentul propus 
Motivare

1.
„Articol unic – Se aprobă Ordonanţa de urgenţă a Guvernului nr.237 din 24 noiembrie 2000 pentru modificarea Legii nr.21/1999 pentru prevenirea şi sancţionarea spălării banilor, şi publicată în Monitorul Oficial al României, Partea I, nr.614 din 29 noiembrie 2000”.
Se propune completarea textului:

„Articol unic – Se aprobă Ordonanţa de urgenţă a Guvernului nr.237 din 24 noiembrie 2000 pentru modificarea Legii nr.21/1999 pentru prevenirea şi sancţionarea spălării banilor, şi publicată în Monitorul Oficial al României, Partea I, nr.614 din 29 noiembrie 2000, cu următoarea modificare:

- punctul 1 din anexă se elimină”
Membrii Oficiului au fost numiţi în funcţii prin hotărâre a Guvernului. Aceştia nu fac parte din personalul angajat al Oficiului şi prin urmare nu pot fi salarizaţi conform legii salarizării personalului din organele autorităţii judecătoreşti. Salarizarea personalului numit în funcţii se face potrivit Legii nr.154/1998, cu modificările şi completările ulterioare.

Prezentul proiect de Lege face parte din categoria legilor organice.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Bărdiţă Mariana

Onete Alexandru

